
ROMÂNIA

JUDEŢUL TIMIŞ

MUNICIPIUL TIMIŞOARA

Biroul Investiții si Reabilitări 

NR. ASEMT2023-3723/29.11.2023
Referat de aprobare a proiectului de hotărâre
privind acordul Consiliului Local al Municipiului Timișoara în vederea realizării de către Spitalul Clinic de Boli Infecțioase și Pneumoftiziologie Dr. Victor Babeș a obiectivului de investiții “CONSTRUIRE CORP NOU CLĂDIRE PENTRU FUNCȚIUNEA RMN, CU REGIM DE ÎNĂLȚIME PARTER” in incinta spitalului, din strada Gheorghe Adam nr.13
1. Descrierea situației actuale
Prin HG nr. 866/2002 s-a aprobat trecerea unor imobile din domeniul privat al statului şi din administrarea Ministerului Sănătății şi Familiei în domeniul public al municipiilor, oraşelor şi comunelor și în administrarea consiliilor locale respective.

Conform Anexei la HG nr. 866/2002 imobilele compuse din construcții și terenuri aferente Spitalului Clinic de Boli Infecțioase și Pneumoftiziologie “Victor Babeș” Timișoara  trec din domeniul privat al statului și din administrarea Ministerului Sănătății și Familiei în domeniul public al municipiului Timișoara și administrarea consiliului local.

Potrivit art. 1 alin. 1 din Ordonanța nr. 70/2002 privind administrarea unităţilor sanitare publice de interes județean şi local 

(1) Terenurile şi clădirile în care îşi desfăşoară activitatea unităţile sanitare publice de interes judeţean sau local, denumite în continuare unităţi sanitare publice, sunt parte integrantă a domeniului public al judeţelor, comunelor, oraşelor şi municipiilor şi se dau în administrarea unităţilor sanitare publice prin hotărâre a consiliului judeţean, Consiliului General al Municipiului Bucureşti sau a consiliului local, după caz, în condiţiile legii. Componentele bazei materiale achiziţionate cu finanţare de la bugetul de stat sau credite externe garantate de Guvern sunt proprietate privată a statului şi sunt administrate de unităţile sanitare publice. Celelalte componente ale bazei materiale sunt proprietate privată a statului şi sunt administrate de unităţile sanitare publice. 


În baza acestor acte normative, prin HCLMT nr. 145/29.03.2005  s-a aprobat transmiterea din administrarea Consiliului Local al municipiului Timișoara în administrarea  Spitalului Clinic de Boli Infecțioase și Pneumoftiziologie “Victor Babeș” Timișoara a terenurile şi clădirile în care îşi desfăşoară activitatea unitatea sanitară.

 
Prin adresa nr. 10891 / 23.11.2023 emisă de conducerea Spitalului Clinic de Boli Infecțioase și Pneumoftiziologie “Victor Babeș”, înregistrată la Primăria Municipăiului Timișoara -ASEMT cu nr. ASEMT2023-3723/23.11.2023 se solicită acordul în vederea realizarii investitiei “CONSTRUIRE CORP NOU CLĂDIRE PENTRU FUNCȚIUNEA RMN, CU REGIM DE ÎNĂLȚIME PARTER” in incinta spitalului, din strada Gheorghe Adam nr.13. Obiectivul de investiții se va realiza din fonduri proprii ale spitalului si din alocari de la bugetul de stat, așa cum este specificat și în adresa mentionata.
Având în vedere această solicitare și potrivit OUG nr. 57/2019,  Cod administrativ art. 300 lit. e) se stabilesc în sarcina spitalului următoarele obligații, cu respectarea legislației în vigoare specifică fiecărui domeniu:

· Achiziția de servicii de proiectare (SF, DTAC, PT, DDE etc.);

· Obținerea Certificatului de urbanism, a tuturor avizelor și acordurilor, a Autorizației de construire;

· Achiziția de execuție lucrări;

· Urmărirea derulării contractelor rezultate în urma procedurilor de achiziție (menționate mai sus);

· Obținerea avizelor, autorizațiilor, etc. prevăzute de legislația în domeniu;

· Predarea către Direcția Economică - Birou Evidența Mijloace Fixe a întregii documentații necesare înregistrării investiției la finalizarea lucrarilor.
2. Schimbări preconizate şi rezultate aşteptate

Realizarea obiectivului de investiții este imperios necesară având în vedere amplasarea unui RMN intr-un spatiu adecvat in cadrul ansamblului Spitalului Clinic de Boli Infectioase si Pneumoftizilogice „ dr. Victor Babes” Timisoara. 

Aces corp nou de cladire, pentru amplasarea si funcționarea aparatului RMN, va avea o suprafata construita de aproximativ 156 mp

3. Concluzii        
Urmare a celor prezentate mai sus, consider oportună promovarea Proiectului de hotărâre privind acordul Consiliului Local al Municipiului Timișoara în vederea realizării de către Spitalul Clinic de Boli Infecțioase și Pneumoftiziologie Dr. Victor Babeș a obiectivului de investiții “CONSTRUIRE CORP NOU CLĂDIRE PENTRU FUNCȚIUNEA RMN, CU REGIM DE ÎNĂLȚIME PARTER” in incinta spitalului, din strada Gheorghe Adam nr.13 şi îl supun spre dezbatere şi aprobare Consiliului Local al Municipiului Timişoara. 

